
dedico  aquesta  ma  primera  obre= 
ta  en  proba  del  carinyo  que  V  hi 
profeso. 

^UTOR, 


i  1)1' I  N  A  DONA  TfflCH! 


Es  propietat. 


Queda  fet  lo  dipòsit  que  marca  la  lley. 


ACTE  ÚNICH 


Habitació  pobrement  amoblada.  Al  fondo  una  finestra,  à  la  esque- 
rra (del  actor),  una  taula  ab  una  palmatoria,  en  la  que  hi  haurà 
una  espelma  mitj  gastada.  Una  anipolla  ab  aygua,  tot  en  mal 
estat.  Porta  à  la  dreta.  Al  aixecarse  '1  teló,  apareix  Antonet  que 
obra  y  tanca  la  porta  ab  molta  precipitació,  tropessant  ab  la  tau- 
la y  deixant  à  la  mateixa  la  clau  que  portarà  à  la  ma..  Encent  tot 
tremolós  la  espelma.  Ve  tot  esbarat,  la  roba  en  desórdre,  la  cara 
esgarrapada  y  un  trench  en  lo  front  molt  marcat.  Es  de  nit. 


ESCENA  ÚNICA 

Antonet,  ab  un  mocador  à  la  mà  tapantse  'l  trench.  Mira  per  la 
finestra  y  diu* 

jNo  's  veu  ningú!  (Pausa. — 5'  assenta  y^ab  la  vista 
recorre  V  habitació).  jAy!...  jGracias  à"  Deu  que  soch 
à  casa!...  jTot  me  cou!...  jQuina  pallissa!...  Vostès 
no  saben  de  que  's  tracta,  pero  yo  'ls  hi  esplicaré 
tot.  (Aixecant lse).  Figúrinse,  pues,  que  tinch  una 
dona, — jaixís  se  reventés! — que  no  es  dona...  es  un 
cabo  de  gastadors!...  jquin  génit!...  jy  quinas 
mans!...  Allí  ahont  ella  possa  las  grapas  hi  deixa 
senyal  per  un  quant  temps...  jTot  1'  any  vaig  sen- 
yalat! La  meva  cara  sembla  un  geroglífïch...  pero 
un  geroglífïca  molt  difícil  de  descifrar...  bonys... 
blaus...  esgarrapadas...  y  tot  aixó  junt  ab  los  sots 
que  hi  tinch  de  quant  vaig  passar  la  verola,  forman 
un  panorama  digne  d'  ésser  admirat,  y  per  acabar 
d'  arreglar  lo  quadro,  lo  d'  aquet  vespre!...  jja  'n 
guardaré  recort.  (Pausa).  Si  'm  permeten  un  mo- 
ment, los  contaré  punt  per  punt  lo  succehit.-  -Un 
servidor,  es  molt  aficionat  al  dòmino,  y  com  no 
tinch  per  las  tardes  cap  ocupació,  m'  arribo  al  cafè 
d'  en  Nasi,  aquell  cafè  que  hi  ha"  al  carrer  de  'ls 
Llàstichs,  y  allí  'ns  reunim  tres  ó  quatre  companys 
y  passém  lo  rato.  Donchs  bé,  à  la  meva  dona  1'  hi 
sembla  que  aixó  es  un  mal  vici.  Are  díguinme  vos- 
tès, ^lo  jugarse  un  cafè,  copa  ó  cigarro  pot  arrui- 
nar  à"  ningú?  jNo!  Pues  ella  diu  qu4  aixó  portarà  un 

mal  fí.  Ja  ho  crech  que  portarà  mal  fí!  jFins  un 
mal  comensament!...  Pero,  are  que  hi  càich;  encare 
no  'ls  hi  he  contat  lo  que  ma  passat  aquet  vespre. 
Com  de  costúm,  m'  estava  tranquilament  al  cafè 
jugant,  quant  urt  dels  meus  companys  'm  diu: — An- 
tonet,  la  teva  dona  acaba  d'entrar. — Jo,  cregut  de 
que's  tractava  d'una  broma,  perquè  altres  vegadas 
ja  me  n'  habían  fet,  no  n'hi  fet  cas  y  segueixo  ju- 
gant... pero...  aixís  que  dich: — jDoblo  '1  sis! — 'm 
sento  una  clatellada  aquí  al  clatell  que  m'ha  deixat 
sense  sentits,  y  al  darrera  d'  aquella  un  altre,  acom- 
panyada de  tota  clase  d'  insults  y  'ls  seus  corres- 
ponents: ^Pillo!  jPoca  vergonya!  jMal  marit!  Logro 
reíerme  un  poch,  recobro  '1  esprit,  y  m'also  de  la 
cadira  ab  l'intent  de...  de  tréuremela  del  devant; 
pero  jcà!  se  m'  agafa  à  la  cara  clavantme  las  un- 
glas  lo  mateix  que  un  gat  rabiós.  Jo  prou  cridava, 
pero  ningú  'n  feya  cas.  Tothom  reya...  jLos  com- 
panys de  dòmino  's  partían  de  riurer!  jCom  si  fós 
un  cas  molt  graciós!  Fins  alguns  de  'ls  concurrents 
s'  han  atrevit  à"  cridar: — jCalsassas!  y...  jFéuli  la 
baca!...  Jo  treya  foch  per  los  caixals...  y  sanch  per 
tota  la  cara!  Surtím  al  carrer  y  torna  altre  cop 
la  saragata.  jAh!  jPero  lo  que  's  allí,  créguinme,  si 
un  municipal  no  me  la  treu  del  devant...  no  ho  con- 
to pas!...  j Allí  'm  mata!  Lo  municipal  la  subjecta,  jo 
íujo  corrents,  pero  ella  dona  una  empenta  al  mu- 
nicipal, qui  rodola  per  terra.  Llavors  ella  aprofi- 
tant 1'  ocasió,  corre  darrera  meu,  y  no  poguentme 
atrapar  'm  tira  la  clau  del  pis;  yo  la  cullo,  y  esca- 
po altre  vegada...  y  aquí  estich  mes  mort  que  viu. 
(Pausa),  {Sort  d'  haberme  tirat  la  clau,  sinó  'm  to- 
cava quedarme  à  dormir  à  la  fresca...  Pero  no  m' 
hauria  vingut  de  nou.  Son  tantas  las  vegadas  que 
m'  ha  tocat  dormir  à  la  serena!  jY  que  tot  un  ma- 
rit... un  cabessa  de  família  tinga  d'  aguantar  aques- 
tas...  cosas!  jVaja  n'  hi  ha  per  fer  un  disbarat. 
(Pausa. — Durant  aquesta,  obra  la  finestra  y  mira). 

No  fs  veu  pas.  jCà!  Se  n'  haurà  anat  à  casa  de  sa 
mare,  que  's  tan  soldadot  com  ella,  y  1'  hi  haurà 
dit,  al  menos,  que  jo  1'  hi  he  pegat;  estich  més  que 
segur  que  aixís  ho  haurà  fet.  Are  sols  falta  que 
compareixin  totas  dugas  per  acabar  la  festa.  Ja  'ls 
hi  dich  jo  que  '1  dia  que  'm  vaig  casar  vaig  treu- 
rer  la  rifa!  Pero...  jN'  hi  que  m'  ho  haguessin  jurat 
ho  haguera  cregut!  Semblava  una  mosca  morta. 
Sempre-  'm  deya: — ^M'  estimas,  Antonet?  jQué  fe- 
lissos  serém!  jLa  nostra  lluna  de  mel  serà  eterna! 
—  jY  tant  eterna  com  va  ser!  jUn  dia  va  durar! 
Encare  nó;  perquè  'ns  vàrem  casar  de  nit.  A  V  en- 
demà al  dematí  ya  'm  volia  pegar.  Total  perquè  no 
vaig  volguer  anar  à  casa  de  un  cosí  seu  à  visitarlo. 
Pero  als  pochs  días  ja  no  intentava  pegarme... 
'llavors  ja  'm  pegaba,  y  de-debó.  Jo  prou  m'  esca- 
rrasaba  volguent  fer  1'  home,  pero  estava  vist  que 
las  calsas  m'  estorvaban.  Ja  'ls  hi  dich  jo  que  me 
n'  hi  vist  de  tots  colors!  <iPero  qui  dimoni  'm  va 
tentar  per  casarme?...  ^'qué  'm  faltava  à  mi?...  Te- 
nia sempre  aigún  cuarto,  que  are  may  ne  tinch 
cap,  y  m'  hi  tingut  de  posar  à  repartidor  de  dia- 
ris per  poguer  anar  tirant.  Desde  que  m'  hi  casat 
soch  el  colmo  de  las  desgracias.  Si  jo  tingués  de 
donar  concells  no  crech  que  's  casés  ningú.  La  vri- 
tat  es  que  no  tothom  es  tant  desgraciat  com  jo. 
Sense  anar  més  lluny,  en  Pau:  ^'vostès  no  saben  qui 
es  en  Pau?...  Pues,  com  si  ho  sapiguessin.  Era  un 
miserable  escribent  que  guanyaba  vuit  rals  diaris. 
<íQué  son  vuit  rals?  jsi  no  ni  ha  ni  per  íumar!  jPues 
aquí  tenen  vostès  lo  qué  es  la  sort!  Aquet  xicot  se 
va  enamorar  d'  una  minyona  de  servey,  jbastant 
lletja  per  cert!,  y  tant  s'  hi  va  encaparrar,  que  al 
cap  de  poch  temps  ja  vaig  anar  à  bateig...  vuy 
dir...  à  casament.  Durant  molt  temps  jo  al  vaig  cri- 
ticar per  haberse  casat  ab  una  criada;  pero  un  dia 
'm  va  donar  una  llisó  molt  seria,  dihentme  que  la 
seva  dona  era  un  modelo  de  bondat,  afegint  que  jo 

anés  ab  molt  cuidado  que  potser  fora  un  desgra- 
ciat. jN*  hi  may  qu£  ho  hagués  dit!  Jo  crech  qu'ell 
me  va  tirar  la  maladicció!...  Si  alguna  vegada  4 
trovo,  com  que  jo  sempre  porto  la  senyal  de  la 
felicitat  marcada  aquí,  (Per  las  esgarrapadas)  'm 
diu  mofantsem: — [Quina  sort  la  teva,  Antonet!  Jo 
'm  vaig  casar  ab  una  criada  y  tú  ab  una  senyora! 
— Jo,  n'  hi  menos  li  contesto,  perquè  parlantme  de 
la  meva  dona,  sc  'm  pujan  las  sanchs  al  cap.  Pero 
aixó  sí,  l'hi  enveijo  la  felicitat...  Ell  viu  sense  es- 
criurer,  sempre  va  bé  de  butxaca...  y  un  poquet 
més  arreglat  de  roba  que  jo.  jLa  vritat  es  que  faig 
riurer!  Quant  surto  de  casa,  tot  sovint  ml  ha  df 
avissar  algú  dihentme:— Miri  que  porta  4s  panta- 
lons foradats.  jMiri  que  1'  hi  penja! — Difícilment 
surto  de  casa  que  no  'm  penji  algo.  La  dona  'm  diu 
que  soch  molt  deixat,  y  fins  comprench  que  té 
rahó.  Pero  si  1*  hi  demano  cuartos  per  roba,  ja  sé 
jo  que  serviràn  per  lc  apotecari,  perquè  de  la  pa- 
llissa que  'm  dona  'm  tenen  de  portar  de  pet  al 
hospital.  Vostès  potsé  diràn:  jno  n'  hi  ha"  per  tant!... 
Sí,  senyors;  figúrintse  que  jo  1*  hi  dono  tants  pochs 
cuartos  com  puch,  perquè  jo  tinch  los  meus  gas- 
tets.  Per  los  de  la  casa  ella  s'  arregla.  Jo  no  sé  pas 
d'  ahont  surten  las  misas,  n'  hi  ho  vuy  saber.  Men- 
tres  no  'm  falthi  la  teca  no  1'  hi  diré  may  rés,  y 
per  are  nl  hi  hà  de  sobras.  (Fent  ademant  de  pegar). 
jDeu  'm  lliure  de  demanarli  may  comptes!  jLlavors 
sí  que  'm  tocaria  4  rebrer!  (Tocan  las  nou).  <:Las  nou 
y  ella  no  es  aquí?  Ja  comenso  à  estar  impacient. 
La  vritat  es  que  'm  pega  y  maltracta,  pero  sens' 
ella  tampoch  mf  hi  se  estar.  Lo  dia  que  no  hi  ha 
funció,  'm  trovo  d'  alló  més  estrany.  {Qué  hi  volen 
fer?  jLa  costum!  (Se  sent  un  pich  que  figurarà  ser  à 
la  porta  del  carrer).  ^Serà  ella?...  Vaig  à  veurer.  (Sl 
acosta  d  la  finestra).  jNo  sé  si  obrir!  Perquè  es  molt 
capàs  si  'm  veu,  d'  armar  un  altre  escàndol...  Aniré 
ab  cuidado.  {Obra  la  finestra  y  mira).  jjCuernoü 

(Retrocedeix  gratantse  7  cap).  jMalo!  jjmaloü  jijma- 
lo!ü...  Ella  es;  però  no  ve  sola.  Ve  acompanyada. 
jMassa  acompanyada!  Porta  per  companyia  jdos 
caloyos\  jAy,  la  mare!  jja  ha  tingut  rahó  aquell  que 
à  n'  el  cafè  m'  ha  dit  calsassasl...  !Casi  bé  vaig 
comprenent  d'  ahont  surten  las  misas!  ;Y  que  un 
marit  se  veigi  aixís  burlat  per  dos  militars!..,  jAixó 
sí  que  no  ho  tolero)  (Se  {n  va  molt  determinat  cap  à 
la  porta,  y  en  sent  à  mitja  escena  ss  atura).  Pero  es 
molt  fàcil  que  si  m'  embolico  hi  surti  perdent... 
jtant  fàcil  que  ja  ho  tinch  segur!...  Miraré  per  la 
finestra  de  manera  que  no  'm  pugui  veurer  y  ob- 
servaré, y  à  la  més  petita  que  veigi,  baixo  y  surti 
lo  que  Deu  vulgui.  (Ss  en  va  cap  à  la  finestra,  coloca 
una  cadira,  y  sf  hi  posa  agenollat,  mira  y  escolta  ab 
molta  atenció).  Ajajà...  (Pausa).  jAlsa,  alsa!...  jSem- 
bla  que  ho  donguin!  ;Quin  modo  de  xarrar!  jNi  un 
lloro!  !Y  com  rihuen  los  brètols!...  jAy!...  (Dona  u?i 
cop  de  cap  à  la  finestra  al  anar  d  apartarlo,  se  ls  hi 
tomba  la  cadira  y  ell  roda  per  terra.  Sl  aixeca  furiós 
y  's  posa  la  mà  allí  ahont  s(  ha  donat  lo  cop).  jMala 
dona!  <jAíxís  m4  enganyas?  jDeixarse  abrassar  per 
dos  soldats!  jOh,  aquesta  me  la  pagaràs!  (Se  sent 
trucar).  jSí,  truca,  truca'  jMe  sembla  que  avuy  lt 
quedas  à  fora'...  jNo  n'  hi  ha  prou  de  pegarme  qu' 
encare  m'  ha  de  possar!...  jAixó  's  irresistible!  jLo 
divorci,  4  divorci  demà  mateix!  (Tornan  d  trucar). 
jSí,  ja  pots  anar  fent!  (Sl  acosta  d  la  finestra).  jCa- 
11a!  jS'  ha  quedat  sola!  jVetaquí  perquè  truca  ab 
tanta  insistència!  jDeu  tenir  por!...  Mentres  ha 
tingut  companyia  no  ha  obert  boca.  iQué  la  sab 
llarga!  jMira,  mira  com  rabía!...  jMalo!  jja  m'  ha 
vist!  (Se  sent  una  veu  de  dona  que  crida: 

Dona.  jPillo!  jja  me  las  pagaràs  quant  puji! 

(Durant  aquesta  escena y  fins  que  se  avisi,  Antonet 
estarà  escoltant  prop  la  finestra). 

Antonet.  jje,  je!  jCom  s'  esplica!  jAre  ray!  jTinch 
la  paella  pel  mànech. 

Dona.  ,jQué  no  vols  obrir  poca  vergonya? 

Antonet.  jSí,  sí,  esca^ràsat!  jAre  disfruto  jo!  jje, 
je,  je!...  jAy!  (En  aquet  moment  una  pedra  entra  per 
la  finestra  y  Antonet  retrocedeix).  jAixís...!  jNo  sé  lo 
que  anava  à  dii>!  !Vaya  una  pedrada!  jAixó  no  es 
dona,  es  un  homenot!  jEs  que  's  prou!  jNi  estant 
à  dintre  casa  estich  segur!  (Trucan  repetidas  vega- 
das).  Nada;  estich  resolt  à  no  aguantà  més  à  aques- 
ta fiera.  Demà  mateix  la  trech  de  casa,  sino  algún 
dia  acabaria  mal,  molt  mal.  jVes  com  surto  d' 
aquesta  manera!  (Per  las  senyals  de  la  cara).  Ja 
tinch  feyna  per  uns  quants  días;  jAh!  Lo  qu'  es  al 
cafè  d'  en  Nasi,  no  hi  torno  més.  jNo  fora  poca  la 
broma  que  hi  farían  à  la  meva  esquena...  es  dir... 
à  la  meva  cara!  (Trucan  molt  fort).  Nada,  nada.  De- 
mà ó  se  cn  va  ella  de  casa  ó  jo.  Encare  que  lo  més 
fàcil  es  que  'm  toqui  à  mí...  pero...  jAdiós  vidres! 
(Una  pedra  trenca  un  vidre  de  la  finesra,  Antonet  sl 
hi  acosta,  y  avans  d'  arribar  lhi  's  veu  pasar  una  al- 
tre pedra  per  sobre  (l  seu  cap.  La  cull  y  ls  ensenya  al 
publich).  (jQué  'ls  hi  sembla?  ^Are  considerin  quant 
té  forsa  per  tirar  una  pedra  aixís  desde  4  carrer  à 
un  primer  pis,  com  estaràn  las  mevas  costellas? 
jAh,  grandísima!...  !Vaja,  hi  hà  vegadas  que  no  se,l 
que  li  diria!  <jY  encare  hi  hà  qui  pensa  en  casarse? 
jTréguints'ho  del  cap  los  que  tinguin  tal  pensa- 
ment! (Tornan  à  trucar).  jVaja,  ja  no  aguanto  més! 
j  Té!  (Tot  as  baratat  va  à  la  taida,  pren  la  clau  en 
lloch  de  la  pedra  y  la  tira  ab  ràbia  al  carrer).  jQuin 
bunyol!  <jQué  hi  fet?  jL'  hi  he  tirat  la  clau!  jAre 
pujarà  y  armarà  un  escàndol!  (Se  sent  obrir  la  porta 
del  pis).  jAre  sí  que  perillo!  (Se  sent  forseijar  la  por- 
ta del  pis  y  apoch  apareix  la  dona  ab  los  punys  clos- 
sos.  Espectació  d'  ell  qui  al  vèurela  quedarà  sorprès 
y  sens  saber  ahont  dirigir  se). 

Dona.  jAh!  jjjPillo,  me  la  pagaràs!!!  (Quadro). 

